**ΙΑΝΟΥΑΡΙΟΣ 21!!**

**ΜΝΗΜΗ ΤΟΥ ΑΓΙΟΥ ΕΝΔΟΞΟΥ ΜΑΡΤΥΡΟΣ ΝΕΟΦΥΤΟΥ**

**ΑΚΟΛΟΥΘΙΑ**

**(Νεοφύτου ιερομονάχου του Βαρβαρέσου.)**

**ΕΙΣ ΤΟΝ ΕΣΠΕΡΙΝΟΝ**

Εις το, Κύριε εκέκραξα, ιστώμεν Στίχους ς’ και ψάλλομεν Στιχηρά Προσόμοια του Μάρτυρος.

**Ήχος πλ. δ’ . Ω του παραδόξου θαύματος.**

Ω του παραδόξου θαύματος! Περιστερά ομιλεί, Νεοφύτω τω Μάρτυρι, ανθρωπίνω φθέγματι, εκ των άνω φοιτήσασα· δι’ ης αστράπτει, βίον ισάγγελον, υφ’ ης νεάζων,

αθλουργεί κράτιστα. Ω θείων πράξεων, του πεντάθλου Μάρτυρος! ου ταις ευχαίς, σώσον τας ψυχάς ημών, Χριστέ ως εύσπλαγχνος.

Ω του παραδόξου θαύματος! από σπαργάνων αυτού, ο αρτίφρων Νεόφυτος, εκτελεί θαυμάσια, ενεργεία του Πνεύματος· εκ πέτρας ύδωρ, ευχαίς αρύεται, νεκράν εγείρει,

ης ώφθη γέννημα. Ω θείων πράξεων, του πεντάθλου Μάρτυρος! ου ταις ευχαίς, σώσον τας ψυχάς ημών, Χριστέ ως εύσπλαγχνος.

Ω του παραδόξου θαύματος! υπέρ Χριστού εναθλών, ο γενναίος Νεόφυτος, τους εχθρούς εξίστησιν, εξαισίοις εν θαύμασι, το πυρ κοιμίζει, τούτω βαλλόμενος, αγρίους

θήρας, πτήσσοντας δείκνυσιν. Ω κράτος άμαχον, εν ω τεθαυμάστωται, ο Αθλητής! αλλά ταις ευχαίς αυτού, σώσον ημάς ο Θεός.

Ω του παραδόξου θαύματος! εκ βρέφους τας δωρεάς, ουρανόθεν δεξάμενος, ο σοφός Νεόφυτος, τους τυράννους εξέπληξε, λεόντων στόματα εχαλίνωσεν, της τούτων βλάβης μείνας αμέτοχος, πυρ ου κατέπτυξεν, ου θυμόν δικάζοντος της γαρ Χριστού, θείας αγαπήσεως, ουδέν προέκρινας.

Ω του παραδόξου θαύματος! Παιδίον ον αθλητής, ο γενναίος Νεόφυτος, χωρίς όπλον ίσταται, εν σταδίω φαιδρότατος, μετά ενόπλων αγωνιζόμενος, και πολυτρόπως βασανιζόμενος, ω της ανδρείας σου! ω της καρτερίας σου! Μάρτυς Χριστού, πως εχθρούς κατέβαλες τους πολεμούντάς σε.

Ω του παραδόξου θαύματος! Των αγαθών την πηγήν, αρετών το ακρότατον, αγαπήσας έσπευσας του ποιείν το ποτήριον, του μαρτυρίου επικαλούμενος, Θεού του ζώντος το θείον όνομα. Ω της ανδρείας σου! Αθλητά Νεόφυτε δι’ ης τυχείν, δόξης και λαμπρότητος Μάρτυς ηξίωσαι.

**Δόξα. Ήχος πλ. Β’ .**

Νέον φυτόν αειθαλές, εν τω οίκω Κυρίου γεγέννησαι, και καρπόν πανεύοσμον, Αυτώ ανταπέδωκας, των υπέρ φύσιν αγώνων σου, τω γαρ σταυρώ καθοπλίσας σεαυτόν,

εν ταις βασάνοις προσέδραμες, υπακούων προθύμως, τω Αγγελικώ φθέγματι, υπέρ Χριστού θανείν παμμάκαρ, μετά χαράς ηκολούθησας εν τω σταδίω ανδρείως ενήθλησας, και καρταργήσας τη δυνάμει του Χριστού, τας επινοίας των παρανόμων, όθεν και εν ξύλω κρεμασθείς, ωμοτάτως ξεόμενος και πλευράς ορυττόμενος και μαστιγίων πλήθεσι δαπανούμενος. Τους εχθρούς γαρ εξέστησας, εξεσίοις ενθαύμασι θηρών αγρίων υπέσχες ορμάς, τούτους εχαλίνωσας μέσον πυρός ίστατο, μηδόλως φλεγόμενος, τέλος μακάριον εδέξω λογχευθέντων των μελών, τον επί ξύλου τανυσθέντα μιμούμενος εις σωτηρίαν παντός του κόσμου, Χριστόν τον Θεόν ημών. Ον καθικέτευε, αθλητών εγκαλλώπισμα, Μεγαλομάρτυς Νεόφυτε, δωρηθήναι και ημίν το μέγα έλεος.

**Και νυν. Θεοτοκίον.**

Τις μη μακαρίσει σε, Παναγία Παρθένε; τις μη ανυμνήσει σου τον αλόχευτον τόκον; ο γαρ αχρόνως εκ Πατρός εκλάμψας Υιός μονογενής, ο αυτός εκ σου της Αγνής προήλθεν, αφράστως σαρκωθείς, φύσει Θεός υπάρχων, και φύσει γενόμενος άνθρωπος δι' ημάς, ουκ εις δυάδα προσώπων τεμνόμενος, αλλ' εν δυάδι φύσεων, ασυγχύτως γνωριζόμενος. Αυτόν ικέτευε, σεμνή Παμμακάριστε, ελεηθήναι τας ψυχάς ημών.

Είσοδος, το Φως ιλαρόν, το Προκείμενον της ημέρας, και τα Αναγνώσματ

**Προφητείας Ησαΐου το Ανάγνωσμα. (Κεφ. 43, 9-14)**

Τάδε λέγει Κύριος· Πάντα τα έθνη συνήχθησαν άμα και συναχθήσονται άρχοντες εξ αυτών. Τις αναγγελεί ταύτα εν αυτοίς; η τα εξ αρχής, τις ακουστά ποιήσει ημίν; Αγαγέτωσαν τους Μάρτυρας αυτών, και δικαιωθήτωσαν. Και ειπάτωσαν αληθή. Γίνεσθέ μοι Μάρτυρες, και εγώ Μάρτυς Κύριος ο Θεός, και ο παις, ον εξελεξάμην, ίνα γνώτε και πιστεύσητε, και συνήτε, ότι εγώ ειμι. Έμπροσθέν μου ουκ εγένετο άλλος Θεός, και μετ εμέ ουκ έσται. Εγώ ειμι ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα, και ουκ ην εν ημίν αλλότριος. Υμείς εμοί Μάρτυρες, και εγώ Κύριος ο Θεός, ότι απ' αρχής εγώ ειμι, και ουκ έστιν ο εκ των χειρών μου εξαιρούμενος. Ποιήσω, και τις αποστρέψει αυτό; Ούτω λέγει Κύριος ο Θεός, ο λυτρούμενος ημάς, ο Άγιος Ισραήλ.

**Σοφίας Σολομώντος το Ανάγνωσμα. (Κεφ. 3, 1-9)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι. Και ελογίσθη κάκωσις η έξοδος αυτών, και η αφ' ημών πορεία

σύντριμμα, οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται, ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών και βασιλεύσει αυτών Κύριος εις τους αιώνας, οι πεποιθότες επ' αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. 5, 15-23 & 6, 1-3)**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου, ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Ληψεται πανοπλίαν, τον ζήλον αυτού, και οπλοποιήσει την κτίσιν εις άμυναν εχθρών. Ενδύσεται θώρακα, δικαιοσύνην, και περιθήσεται κόρυθα, κρίσιν ανυπόκριτον. Ληψεται ασπίδα ακαταμάχητον, οσιότητα, οξυνεί δε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας, πορεύσονται εύστοχοι βολίδες αστραπών, και ως από ευκύκλου τόξου των νεφών, επί σκοπόν αλούνται, και εκ πετροβόλου θυμού πλήρεις ριφήσονται χάλαζαι. Αγανακτήσει κατ' αυτών ύδωρ θαλάσσης, ποταμοί δε συγκλύσουσιν αποτόμως. Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν, Βασιλείς, και σύνετε, μάθετε, δικασταί περάτων γης, ενωτίσασθε οι κρατούντες πλήθους, και γεγαυρωμένοι επί όχλοις εθνών, ότι εδόθη παρά Κυρίου η κράτησις υμίν, και η δυναστεία παρά Υψίστου.

**Εις την Λιτήν. Ιδιόμελα. Ήχος α’ .**

Δεύτε πιστοί συνελθόντες, πνευματικήν χορείαν επικροτήσωμεν, και τον Αθλοφόρον του Χριστού Νεόφυτον, εν ύμνοις τιμήσωμεν λέγοντες· χαίροις, του Παραδείσου

αναβλαστήσαν καρποφόρον νέον φυτόν, εξανθήσαν καρπούς ευσεβείας, ωραιοτάτους του Βασιλέως Χριστού· χαίροις, ο σφαγείς νέος αμνός, υπέρ Χριστού του Θεού,λόγχαις κεντιθείς τω σώματι, το θείον πάθος Αυτού μιμησάμενος· όθεν και στεφηφόρος τω Χριστώ παρίστασαι, μη παύσης Αυτώ πρεσβεύειν, υπέρ τους τιμώνταςτην αεισέβαστον μνήμην σου.

**Ήχος β’ .**

Εξεπλάγησαν άπαντες, το στερρόν της καρτερίας σου ένδοξε, ου πυρ, ου μάστιγες, ουδέ ξίφος, χωρίσαι ίσχυσαν της αγάπης του Χριστού, τας απειλάς του Μαξίμου, ως ουδέν λογισάμενος. Μετά πάντων Αθλητών εστεφανώθης, Μεγαλομάρτυς Νεόφυτε. Παρρησίαν έχων προς Θεόν, εκτενώς ικέτευε, ελεηθήναι τας ψυχάς ημών.

**Ήχος γ’ .**

Νεανικήν άγων την ηλικίαν, μέγας στύλος γέγονας, τας παρατάξεις του δεινού πολεμήτορος, τη πανοπλία του Σταυρού κατέβαλες, υπέρ Χριστού γαρ ανδρείας εναθλήσας, τυράννους κατήσχυνας, Αθλοφόρε Νεόφυτε, όθεν και το στέφος του μαρτυρίου εδέξω, παρά της δεξιάς του Σωτήρος Χριστού. Ον ικέτευε υπέρ των ψυχών ημών.

**Δόξα. Ήχος δ’ .**

Σήμερον, φαιδράν πανήγυριν, η Εκκλησία του Χριστού συγκροτεί, δεύτε οι πιστοί προσδράμωμεν, την μνήμην του ενδόξου Νεοφύτου εγκωμιάσωμεν, εν φωναίς ασμάτων,και ωδαίς πνευματικαίς, τούτον καταστέψωμεν, και εκβοήσωμεν, αυτώ· χαίροις, των Μαρτύρων καύχημα, και των πιστών το στήριγμα· χαίροις, των νέων υπόδειγμα, και των Αγίων το εγκαλλώπισμα. Αυτού ταις ικεσίαις Χριστέ ο Θεός, σώσον τας ψυχάς ημών.

**Και νυν. Θεοτοκίον.**

Νεύσον παρακλήσει σων οικετών Πανάμωμε, παύουσα δεινών ημών επαναστάσεις, πάσης θλίψεως ημάς απαλλάττουσα· σε γαρ μόνην ασφαλή, και βεβαίαν άγκυραν έχομεν,και την σην προστασίαν κεκτήμεθα. Μη αισχυνθώμεν Δέσποινα, σε προσκαλούμενοι, σπεύσον εις ικεσίαν, των σοι πιστώς βοώντων· Χαίρε Δέσποινα, η πάντων βοήθεια,χαρά και σκέπη, και σωτηρία των ψυχών ημών.

**Εις τον στίχον. Ήχος δ’ . Έδωκας σημείωσιν.**

Πρότερον ασκήσας γαρ, και εν σπηλαίω κατώκησας, υπ’ Αγγέλου τρεφόμενος, αθλήσει το δεύτερον, του εχθρού καθείλες, τας μηχανουργίας, και νίκην ήρας κατ’

αυτού, Μεγαλομάρτυς Νεόφυτε, διο σε εστεφάνωσεν, επί διπλοίς αγωνίσμασι, Ιησούς ο φιλάνθρωπος, και Σωτήρ των ψυχών ημών.

Στ.: Θαυμαστός ο Θεός, εν τοις Αγίοις Αυτού.

Όλος πυρπολούμενος, εν τη αγάπη του Κτίσαντος, μέσον καμίνου ίστατο, και μη φλεγόμενος, και θηρίοις βρώμα, διδόμενος μάκαρ, διεφυλάχθης αβλαβής, τη θεία

χάριτι γενναιότατε, και νίκης διαδήματι, κατεκοσμήθης Νεόφυτε, δια τούτο την μνήμην σου, χαρμοσύνως γεραίρομεν.

Στ.: Τοις Αγίοις τοις εν τη γη Αυτού, εθαυμάστωσεν ο Κύριος.

Όμβροις των αιμάτων σου, Μεγαλομάρτυς Νεόφυτε, αθεΐας την κάμινον, ενθέως κατέσβεσας, και των υπέρ φύσει, θαυματουργημάτων, πάντες θαυμάζομεν σοφέ, τον

επί πάντων Θεόν δοξάζοντες, μεγάλως σε δοξάσαντα, υπέρ Αυτού ως αθλήσαντα, και της πλάνης το φρύαγμα, παντελώς αφανίσαντα.

**Δόξα. Ήχος πλ. Α’ .**

Εκ βρέφους τον Κύριον, επιποθήσας θερμώς, όργανον γέγονας του αγίου Πνεύματος. Και παρ’ Αυτού λαβών χάριν, των θαυμάτων την ενέργειαν. Τον βίον αμέμπτως διήνυσας, Θεώ ευηρέστησας. Φωνής θεϊκής ακούσας προσκαλούσης σε, προθύμως ηκολούθησας, τον σταυρόν σου αναλαβών. Τον κόσμον εγκατέλιπες, και τα εν κόσμω

τερπνά, όλον ανατέθεικας σεαυτόν, τω Κυρίω σου, και εν τω όρει ανελθών, εν σπηλαίω κατώκησας, ουρανίω άρτω παρ’ Αγγέλου τρεφόμενος. Χριστού γαρ σφοδρώς τω πόθω, παμμάκαρ πυρακτούμενος, του μαρτυρίου έσπευσας πιείν το ποτήριον, αθλήσας δε δι’ αίματος θυσία άμωμος, προσενεχθείς τω Θεώ, και εν τοις άθλοις εβόας πιστώς· ουδέν με χωρίσει της αγάπης του Χριστού. Τυράννους γαρ κατήσχυνας, και των ειδώλων την πλάνην, παρρησία διήλεγξας, τας εναντίας δυνάμεις του εχθρού κατέβαλες· όθεν πολυτρόποις κολάσεσιν και φρικταίς βασάνοις, παραδούς πολύαθλε, το νεανικόν σου σώμα. Αγγέλους διήγειρας, ευφημείν τους αγώνάς σου, Μεγαλομάρτυς Νεόφυτε, παρρησίαν έχων προς Θεόν, ειρήνην αίτησαι ταις ψυχαίς ημών.

**Θεοτοκίον**

Ναός και πύλη υπάρχεις, παλάτιον και θρόνος του Βασιλέως, Παρθένε πάνσεμνε, δι' ης ο λυτρωτής μου Χριστός ο Κύριος, τοις εν σκότει καθεύδουσιν επέφανεν, ήλιος υπάρχων δικαιοσύνης, φωτίσαι θέλων ους έπλασε, κατ' εικόνα ιδίαν χειρί τη εαυτού. Διο Πανύμνητε, ως μητρικήν παρρησίαν προς αυτόν κεκτημένη, αδιαλείπτως πρέσβευε, σωθήναι τας ψυχάς ημών.

 Νυν απολύεις. Τρισάγιον.

**Απολυτίκιον. Ήχος γ’ . Την ωραιότητα.**

Ταις των αιμάτων σου, ρείθροις απέπνιξας, τον πολυμήχανον, Μάρτυς Νεόφυτε, τη Εκκλησία του Χριστού εξήνθησας Αθλοφόρε, ρόδον ως πανεύοσμον, σων αγώνων τοις άνθεσι, πάντων των τιμώντων σε, κατευφραίνων τα πνεύματα, διο σε νυν αιτούμεν ρυσθήναι, πάσης ανάγκης και θλίψεως.

**Δόξα. Και νυν. Θεοτοκίον.**

Σε την μεσιτεύσασαν την σωτηρίαν του γένους ημών, ανυμνούμεν Θεοτόκε Παρθένε· εν τη σαρκί γαρ τη εκ σου προσληφθείση, ο Υιός σου και Θεός ημών το δια Σταυρού

καταδεξάμενος πάθος, ελυτρώσατο ημάς, εκ φθοράς ως φιλάνθρωπος.

Απόλυσις.

**ΕΙΣ ΤΟΝ ΟΡΘΡΟΝ**

**Μετά την α’ στιχολογίαν, κάθισμα. Ήχος πλ. δ’ . Την Σοφίαν και Λόγον.**

Την σοφίαν εκ βρέφους καταμαθών, και τα πρόσκαιρα πάντα καταλιπών, νηστείαν και άσκησιν, ακριβή ενδεικνύμενος, των γονέων το φίλτρον ουδέν ηγησάμενος, εν

σπηλαίω φέρων σεαυτόν εγκλεισάμενος, όθεν και στεφάνων, ηξιώθης παμμάκαρ, εχθρόν κατεπάτησας, τη δυνάμει του Κτίστου σου, Αθλοφόρε Νεόφυτε, πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω την αγίαν μνήμην σου.

**Δόξα. Και νυν. Θεοτοκίον.**

Την Σοφίαν και Λόγον εν Ση γαστρί, συλλαβούσα αφλέκτως Μήτηρ Θεού, αφράστως απεκύησας, τον τα πάντα ποιήσαντα, και εν αγκάλαις έσχες, τον πάντα κατέχοντα,

και εκ μαζών εθήλασας, τόν κόσμον εκτρέφοντα, όθεν δυσωπώ Σε, Παναγία Παρθένε, ρυσθήναι πταισμάτων μου, όταν μέλλω παρίστασθαι, προ προσώπου του Κτίστου μου, Δέσποινα Παρθένε αγνή, την Σην βοήθειαν τότε παράσχου μου, και γαρ δύνασαι όσα θέλεις Πανάχραντε.

**Μετά την β’ στιχολογίαν, κάθισμα. Ο αυτός.**

Θεϊκήν πανοπλίαν αναλαβών, των ειδώλων την πλάνη καταβαλών, τυράννους κατήσχυνας, τη σοφία των λόγων σου, εν γαρ σταδίω εχθρόν κατετρόπωσας, και παρρησία την πίστιν Χριστού ανεκήρυξας, όθεν αριστεύσας, και νομίμως αθλήσας, τον στέφανον είληφας, εκ Θεού των αγώνων σου, εκβοώντές σοι ένδοξε· πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω την αγίαν μνήμην σου.

**Δόξα. Και νυν. Θεοτοκίον.**

Όταν έλθη του κρίναι πάσαν την γην, ο των όλων Δεσπότης και Ποιητής, προβάτοις με σύνταξον, δεξιοίς τον κατάκριτον, και εξωτέρους σκότους και πάσης κολάσεως,

τον Σον αχρείον δούλον εξάρπασον άχραντε, ίνα ευχαρίστως, μεγαλύνω τον πλούτον, της Σης αγαθότητος, Θεοτόκε πανύμνητε, και βοώ Σοι γηθόμενος· πρέσβευε τω Σω Υιώ και Θεώ, των πταισμάτων άφεσιν δοθήναί μοι, Σε γαρ έχω ελπίδα ο ανάξιος δούλός Σου.

**Μετά τον Πολυέλεον, κάθισμα. Ήχος α’ . Τον τάφον Σου Σωτήρ.**

Του κόσμου τα τερπνά, από βρέφους μισήσας, και μόνον τον Θεόν, εκ ψυχής αγαπήσας, Νεόφυτε ένδοξε, ευσεβείας υπέρμαχε, εναθλήσας δε, καρτερικώς τους στεφάνους, χαίρων είληφας, παρά Θεού Αθλοφόρε, διο σε γεραίρομεν.

**Δόξα. Και νυν. Θεοτοκίον.**

Μαρία το σεπτόν, του Δεσπότου δοχείον, ανάστησον ημάς, πεπτωκότας εις χάος, δεινής απογνώσεως, και πταισμάτων και θλίψεων. Συ γαρ πέφυκας, αμαρτωλών σωτηρία, και βοήθεια, και κραταιά προστασία, και σώζεις τους δούλους σου.

**Είτα, οι αναβαθμοί· το α’ ἀντίφωνον του δ’ ἤχου.**

Προκείμενον: Θαυμαστός ο Θεός, εν τοις Αγίοις Αυτού.

Στ.: Τοις Αγίοις τοις εν τη γη Αυτού, εθαυμάστωσεν ο Κύριος.

**Ευαγγέλιον, κατά Λουκάν:**

Προσέχετε από των ανθρώπων...

Ο Ν ψαλμός.

Δόξα: Ταις του Αθλοφόρου...

Και νυν: Ταις της Θεοτόκου...

**Ιδιόμελον. Ήχος β’ . Στ.: Ελεήμον, ελέησόν με ο Θεός...**

Ποίόν σοι εγκώμιον προσαγάγω επάξιον, Αθλητά του Χριστού Νεόφυτε; Τον βελίαρ ως στρουθίον ενέπαιξας, και την πλάνην των ειδώλων διήλεγξας, την Ορθόδοξον πίστιν εκήρυξας, τους στεφάνους παρά Κυρίου απέλαβες. Παρρησίαν έχων προς Θεόν, ειρήνην αίτησαι ταις ψυχαίς ημών.

Είτα, οι Κανόνες· Ο Κανών της Θεοτόκου εις στ’ · και του Αγίου εις η’ .

Κανών του Μάρτυρος, ου η ακροστιχίς: Χριστού φυτόν σε Μάρτυς ευφημώ νέον. Ιωσήφ.

**Ωδή α’. Ήχος ο αυτός Υγράν διοδεύσας**

Χριστού σε παμμάκαρ νέον φυτόν λειμώνι βλαστήσαν, των Μαρτύρων και ιερούς, καρπούς ευσεβείας εξανθήσαν, επεγνωκότες υμνούμεν Νεόφυτε.

Ρημάτων των θείων εκπληρωτής, δεικνύμενος Μάκαρ, από βρέφους την αγαθήν μερίδα εμφρόνως εξελέξω, και οδηγός πλανωμένων γεγένησαι.

Σταλάζων Θεόφρον τον γλυκασμόν, της θεογνωσίας, εκ χειλέων των ιερών, ψυχάς φαρμαχθείσας τη κακία, του αλλοτρίου σεπτώς κατεγλύκανας.

**Θεοτοκίον.**

Τεκούσα τον φύσει Δημιουργόν, εθέωσας όλην, την ουσίαν των γηγενών· διο σε κυρίως Θεοτόκον, ομολογούμεν Παρθένε Θεόνυμφε.

**Ωδή γ’ . Συ ει το στερέωμα**

Όλον ανακείμενον, τω πανοικτίρμονι Λόγω σε, το καθαρόν, Πνεύμα διετήρει, απαράτρωτον Ένδοξε.

Ύμνησαν τον Κύριον, πλήθη λαών πιστών βλέψαντα, την δια σου, Μάρτυς της τεκούσης, εκ νεκρών αναβίωσιν.

Φως εναπαστράπτουσα, περιστερά φωνή ζώση σε, προς τας οδούς, τας σωτηριώδεις, προσκαλείται Νεόφυτε.

**Θεοτοκίον.**

Ύμνον χαριστήριον, γένος βροτών αεί νέμει σοι· Μήτηρ Θεού, την αθανασίαν, δια σου κληρωσάμενον.

**Κάθισμα. Ήχος δ’. Ο υψωθείς εν τω Σταυρώ.**

Νεοθαλές ως περ φυτόν εκβλαστήσας, εν τω λειμώνι των Χριστού Αθλοφόρων, καρπούς ενθέου γνώσεως προσήγαγες Χριστώ· οις περ διατρέφονται, οι πιστώς σε τιμώντες, ένδοξε Νεόφυτε. Αθλητά γενναιόφρον, Αλλά ταις σαις δεήσεσιν ημάς, πάντοτε σώζε, Θεώ παριστάμενος.

**Δόξα. Και νυν. Θεοτοκίον.**

Μετά Θεόν επί την Σην Θεοτόκε, προσπεφευγώς ο ταπεινός θείαν σκέπη, παρακαλώ δεόμενον· ελέησον αγνή, ότι υπερήράν μου, κεφαλήν αμαρτίαι, και πτοούμαι Δέσποινα, τας κολάσεις και φρίττω, ικετηρίαν ποίησον σεμνή, προς τον Υιόν Σου, εκ τούτων ρυσθήναί με.

**Ωδή δ’ . Εισακήκοα Κύριε.**

Το του βίου σου άμεμπτον, και της διανοίας το ακατάπληκτον, πλήθη πάμπολλα θεώμενα, τω Θεώ προσήλθον, Μάρτυς ένδοξε.

Όρος φθάσας κατώκησας, θείω οδηγούμενος μάκαρ Πνεύματι, υπ’ Αγγέλου δε τρεφόμενος, των Αγγέλων ώφθης ισοστάσιος.

Νόμους θείους δεξάμενος, συ τους γεγραμμένους αξιοθαύμαστε, τούτους σπεύσας εκπεπλήρωκας, υπελθών τους πόνους της αθλήσεως.

Συμπαθώς διεσκόρπισας, έδωκας τοις πένησιν, ως προστέταξαι, αντικτώμενος Μακάριε, τα εις τους αιώνας διαμένοντα.

**Θεοτοκίον.**

Εκουσίως πτωχεύσαντα, πλούτω αγαθότητος τον υπέρθεον, Θεοτόκε απεκύησας, την ημών πτωχείαν κατοικτείραντα.

**Ωδή ε’ . Ίνα τι με απώσω**

Μυστηρίων αρρήτων, έμπλεως γενόμενος αξιοθαύμαστε, προς τους προκειμένους, της αθλήσεως χαίρων εχώρησας, ανδρικούς αγώνας, μη καταπτήξας τας βασάνους, μηδέ θάνατον Μάρτυς Νεόφυτε.

Απορρήτω προνοία, του τας σας ευθύνοντος πορείας Ένδοξε, επιστάντες θείοι, προς το στάδιον είλκόν σε Άγγελοι, από όρους άλλον, ώσπερ Μωσήν δεδοξασμένον, τω προσώπω ταις θείαις λαμπρότησι.

Ρήμα ζων εν καρδία, έχων παναοίδιμε Μάρτυς Νεόφυτε, θαρσαλέα γνώμη, τοις διώκταις εβόας· Αυτόκλητος, τοις εμέ ζητούσι, πάρειμι νυν του διελέγξαι, των υμών

σεβασμάτων ασθένειαν.

**Θεοτοκίον.**

Το προ των αιώνων, Κόρη παναμώμητε, θείον μυστήριον, αποκεκρυμμένον, δια σου εγνωρίσθη τοις πέρασιν, ο Υιός και Λόγος, ο του Θεού, σαρξ χρηματίσας, και θεώσας Παρθένε τον άνθρωπον.

**Ωδή στ’ . Την δέησιν, εκχεώ**

Υψούμενος, επί ξύλου Παμμάκαρ, τω σιδήρω τας πλευράς κατεξάνθης, ανηλεώς, και πλάνου ελέγχεις, την πωρωθείσαν καρδίαν εσπάραξας, προστάσσοντος θύειν θεοίς,

και Θεόν εξαρνείσθαι αθάνατον.

Στρεβλούμενος, και πεδούμενος Μάρτυς, συνεπόδισας εις τέλος την πλάνην, και του εχθρού, τας ατάκτους πορείας, απράκτους έδειξας σθένει του Πνεύματος· και έδραμες προς ουρανόν, και Χριστώ στεφηφόρος παρίστασαι.

Εθέλχθης, ταις καλλοναίς του Δεσπότου, και αυτώ προσεκολλήθης κραυγάζων· Λόγε Θεού δια σε τον τυθέντα, εθελουσίως εγώ σφαγιάζομαι, μιμούμενος περιφανώς, τα σεπτά σου και θεία παθήματα.

**Θεοτοκίον.**

Υπέρλαμπρος, ανεδείχθης καθέδρα, Βασιλέως ουρανίου Παρθένε· εν η σαρκί, ανεπαύσατο θέλων, και τον πολύν ημών κόπον αφείλετο, και ίδρυσε τω Πατρικώ, ως ηυδόκησε θρόνω τον άνθρωπον.

**Κοντάκιον. Ήχος δ’ . Επεφάνης σήμερον.**

Από βρέφους Άγιε, πεφωτισμένος, τον εχθρόν κατέτρωσας, θεία δυνάμει του Χριστού, διο υμνούμέν σε σήμερον, Μάρτυς θεόφρον, Νεόφυτε ένδοξε.

**Ο Οίκος.**

Άνοιξόν μου το στόμα, Χριστέ μου αξίως, υμνήσαι και λέγειν, τον βίον και τους αγώνας του σου πεντάθλου Μάρτυρος, από βρέφους γαρ νόμους Κυρίου ακολουθήσας, και τοις προστάγμασι τούτου πιστώς υπηρετήσας, κόσμου τα τερπνά ως σκύβαλα ελογίσω. Τα πάντα καταλιπών εκ του κόσμο εμάκρυνε φυγαδεύων, Χριστόν αγαπήσας ηκολούθησεν. Μόνος αυτός απάρας εις έρημον κατώκησεν, την χάριν των σημείων απήλειφε. Θηρία υπέτασεν, Άγγελον έσχεν διακονούντα αυτώ, είτα υπέρ Χριστού τρωθείς τω πόθω, εν γαρ σταδίω ελθών λαμπρώς ηγωνίσατο. Ούτος γαρ καθείλεν του εχθρού το φρύαγμα, και ειδώλων το άθεον ήλεγξεν, τους τυράννους κατήσχυνεν, την δε πίστιν Χριστού τρανώς ανεκήρυξεν, όθεν και διπλούς τους στεφάνους παρά Κυρίου δεξάμενος, μετ’ Αγγέλων χορεύει. Διο και ημείς υμνούμέν σε σήμερον, Μάρτυς θεόφρον Νεόφυτε ένδοξε.

**Μηνολόγιον.**

Τη ΚΑ’ τοῦ αυτού μηνός, Μνήμη του Αγίου Μάρτυρος Νεοφύτου.

Τον Νεόφυτον εκριζοί γήθεν δόρυ, νέου φυτού κάλλιστον οίά περ θάλος.

Ούτος ην εκ Νικαίας της κατά Βιθυνίαν, παις ευσεβών και Χριστιανών γεννητόρων, Θεοδώρου και Φλωρεντίας, επί τῆς βασιλείας Διοκλητιανού. Ευθύς δε εν αρχή του βίου, ην χάριτος πλήρης Θεού. Έννατον γαρ έτος άγων της ηλικίας, μετά των παίδων, οις επί μαθήμασι γραμμάτων συνήν, προσηύχετο, και ταύτα παραδόξως διέτρεφε. Και καταπτάσα περιστερά, την κλίνην αυτού περιΐπτατο, ανθρωπίνως δε φθεγξαμένης αυτής, επεί η του Αγίου μήτηρ τω δέει εξέθανε, ταύτην αυτός δια προσευχής ήγειρε. Το δε όρος του Ολύμπου καταλαβών, εις εν των σπηλαίων εισέδυ, ένθα η οδηγούσα αυτόν περιστερά, έδειξε εισελθείν. Και τον εν αυτώ θηρίου αποδιώξας, εποιείτο εκείσε την οίκησιν, υπό Αγγέλου τρεφόμενος.

Του δε ενδεκάτου έτους επιβάς, δι’ αποκαλύψεως, εκ του όρους κατήλθε, και τους γεννήσαντας ασπασάμενος, και εκ των υπαρχόντων αυτοίς χορηγήσας τοις ενδεέσι,

πάλιν το όρος καταλαβών, τω πεντεκαιδεκάτω έτει της ηλικίας αυτού, παρέστη τῷ ἡγεμόνι Δεκίω, δι’ επικουρίας Αγγέλων την προς αυτόν ποιούμενος κάθοδον, όθεν δια την απροσδόκητον παρρησίαν, πρώτον μαστίζεται, είτα εις κλίβανον πυρός εμβάλλεται. Σωθείς δε τη του Χριστού χάριτι, θηρίοις αφίεται. Επεί δε της απάντων αβλαβής διέμεινε λύμης, επιπεσόντος βαρβάρου τινός, αναιρείται ξίφει.

Τη αυτή ημέρα, Μνήμη του Οσίου Μαξίμου του Ομολογητού.

Άχειρ, άγλωττος, χείρα και γλώτταν φύεις, και χερσί Θεού, Μάξιμε, ψυχήν δίδως.

Ούτος ην κατά τους χρόνους του δυσσεβούς Κώνσταντος απογόνου Ηρακλείου. Ταις μεγίσταις ουν τιμαίς υπό των πρώην βασιλέων δεξιωθείς, και ικανός ων εν ταις πολιτικαίς διοικήσεσι τα πρακτέα υφηγείσθαι, δια λόγων και τρόπων, και την από του χρόνου σύνεσιν, εις το Πρωτοασηκρήτου προεβιβάσθη αξίωμα, και βουλής τοις βασιλεύσι γέγονε κοινωνός.

Επεί δε η πονηρά, και έκφυλος δόξα των μίαν θέλησιν φρονούντων και δυσσεβώς επεκράτει, όσον επ’ αυτοίς την μίαν των δύω φύσεων αναιρούντων, και διατάγματά

τινα την κακοδοξίαν κρατύνοντα, κατά την αγοράν επόμπευε, και επί της Μεγάλης προύκειτο Εκκλησίας, ουκ ανασχόμενος τη των ασεβών κοινωνία συνασεβείν, αφείς

τας κοσμικάς αρχάς, είλετο μάλλον εν τω οίκω του Θεού παρερρίφθαι, η εν σκηνώμασιν αμαρτωλών κατοικείν. Και καταλαβών, το εν Χρυσουπόλει Μοναστήριον, την κόμην απέθετο, ου και καθηγητής ύστερον γέγονεν. Είτα, θείω ζήλω ως περ υπό πυρός εξαφθείς, την πρεσβυτέραν Ρώμην κατέλαβε, και Πάπαν τον μακαριώτατον Μαρτίνον, τοπικήν συναθροίσαι Σύνοδον, και αναθεματίσαι τους αρχηγούς του δυσσεβούς δόγματος, των μίαν επί Χριστού θέλησιν ληρωδούντων, παρέπεισεν. Αλλά

και εις έλεγχον των ούτω φρονούντων, λόγους γράψας και επιστολάς, λογικαίς αποδείξεσι και γραφικαίς της καθ’ ημάς πίστεως την ακρίβειαν βεβαιούσας, συνθείς,

πανταχού της οικουμένης εξέπεμψεν.

Αναζεύξας δε από Ρώμης μετά των δύω Αναστασίων, των μαθητών αυτού, εις ευθύνας παρά της Συγκλήτου καθίσταται, ομοδοξούσης τη του βασιλέως αιρέσει. Και πάντων υπεικόντων τω βασιλεί, αυτός τε ανθίσταται, και τους άλλους εις αποστασίαν κινεί, εναντία δια των επιστολών φρονείν μεταπείθων αυτούς. Επί τούτω πέμπεται

εν φρουρά κατά την Θράκην. Και επιμένων τη Ορθοδόξω πίστει, την χείρα και την γλώτταν ακρωτηριάζεται. Κακείθεν εις υπερορίαν κατά την Λαζικήν πέμπεται. Ένθα επί τρισί χρόνοις διαγαγών, και ταις οικείαις του σώματος χρείαις αυτός υπηρετησάμενος, και πλήρης ων ημερών, μικρόν νοσήσας, ανεπαύσατο εν Κυρίω και κατετέθη εν τη Μονή του Αγίου Αρσενίου, εν αυτή τη χώρα των Λαζών, πολλάς θαυμάτων ενεργείας καθ’ εκάστην ποιών.

Λέγεται δε, μετά την εκτομήν, αύθις υπό Θεού παραδόξως αποκαταστήναι την γλώτταν, και τρανών φθέγγεσθαι, μέχρις αν εν βίω υπήρχε. Των δε δύω αυτού μαθητών, ο μεν πρεσβύτερος Αναστάσιος, ίσα τω διδασκάλω την χείρα τμηθείς μακράν εξωρίσθη, ο δε νεώτερος Αναστάσιος, εν τινι των κατά Θράκην φρουρίων πεμφθείς, τον βίον κατέλυσε.

Τη αυτή ημέρα, Μνήμη του Οσίου Ζωσίμου, Επισκόπου Συρακούσης Σικελίας.

Μετάστασιν Ζώσιμος εύρεν εκ βίου, ώι και προ ταύτης πας μετάστασις βίος.

Ούτος εγένετο από Σικελίας, υιούς γονέων πιστών και ευλαβών, και εν αυταρκεία βιούντων, οι τινες είχον κτήμα πλησίον Λουκίας της παρθένου. Ότε δε εγεννήθη ο

Ζώσιμος, και απεγαλακτίσθη, εδόθη δώρον τη Αγία Λουκία, και ούτος και το κτήμα. Εν τη Μονή ουν ανατραφείς, γέγονε προσμονάριος της θήκης της Αγίας. Και τότε απελθών προς τους γονείς αυτού, ουδέ προς μικρόν συνεχωρήθη διατρίψαι αυτόν μετ’ αυτών, αλλ’ ευθέως αντεπέμφθη προς τον ναόν της Αγίας, ειπόντων αυτώ των γονέων· Ότι εκεί οφείλεις είναι, όπου και αφιερώθης. Τριάκοντα δε έτη ποιήσας εν τη Μονή, εγένετο ηγούμενος εν αυτή. Είτα γέγονε και επίσκοπος της πόλεως Συρακούσης, υπό Θεοδώρου Πάπα Ρώμης. Και καλώς ποιμάνας το εμπιστευθέν αυτώ λογικόν ποίμνιον, και πολλούς επιστρέψας εξ απιστίας εις πίστιν, και από κακίας εις αρετήν, εν ειρήνη εκοιμήθη, ζήσας έτη πεντήκοντα.

Τη αυτή ημέρα, άθλησις των Αγίων Μαρτύρων Ευγενίου, Ουαλλεριανού, Κανδίδου, και Ακύλα. Καν Ευγένιος απέπτη τοις άνω, τοις εν γη βλύζει χάριν θαυμάτων.

Τον Ευγένιον, και συνάθλους τρεις άμα, δι εὐγένειαν ψυχικήν κτείνει ξίφος.

Ούτοι, ήθλησαν επί της βασιλείας Διοκλητιανού και Μαξιμιανού, και Λυσίου δουκός. Εν γαρ τοις όρεσι κρυπτόμενοι κρατούνται υπό Λυσίου. Και ομολογήσαντες τον Χριστόν, εξορίζονται εν στενοχώρω χωρίω της Λαζικής χώρας, Πιτυούς καλουμένω, εκείθέν τε εις Τραπεζούντα άγονται και εκεί καταξαίνονται τας σάρκας. Είτα αναρτηθέντες σιδηροίς όνυξι σπαράσσονται και λαμπάσι πυρός καταφλέγονται.

Ως δε πρηνείς κατέπεσον οι αικίζοντες αυτούς δήμιοι, ταραχθείς ο ηγεμών φρουρείσθαι τους Αγίους προσέταξε. Μετά δε τινας ημέρας κρατηθείς, και ο Άγιος Ευγένιος (ανεύρετος γαρ ην έτι) και τον Χριστόν και αυτός ομολογήσας, ετύφθη ανηλεώς.

Απελθών ουν μετά του άρχοντος εις τον των ειδώλων και ευξάμενος πεσείν εποίησε πάντα τα είδωλα και συντριβήναι ωσεί κονιορτόν. Διο και σχοινίοις διαταθείς, ροπάλοις αδροίς τύπτεται. Είτα αναρτάται και τας πλευράς σιδηροίς όνυξι ευτόνως ξέεται και λαμπάσι πυρός κατακαίεται, άλμη συν όξει δριμυτάτω περιαντλούμενος.

Είτα καμίνω κεκαυμένη, ομού πάντας τους Αγίους εμβάλλουσιν, εξ ης ρυσθέντες, ξίφει τελειούνται.

Τη αυτή ημέρα, η Σύναξις της Αγίας Ειρήνης, εν τη αγιωτάτη Εκκλησία, τη ούση προς θάλασσαν. Ειρήνην πρυτάνευσον, Μάρτυς Ειρήνη, ημίν ευφημούσί σε εν τω ναώ σου.

 Τη αυτή ημέρα, Μνήμη της Αγίας Μάρτυρος Αγνής. Υπέρ νέον σοι μόσχον, ως Δαυΐδ λέγει, ήρεσκεν Αγνή πυρπολουμένη, Λόγε.

Αύτη, υπήρχεν εκ πόλεως Ρώμης, γένους λαμπρού. Αύτη πρόσφορον έχουσα τον βίον τω ονόματι, πολλάς γυναίκας προς αυτήν απιούσας, εδίδασκε τον λόγον της αληθείας και τον Χριστόν, Θεόν γινώσκειν προετρέπετο, και Αυτώ μόνω λατρεύειν. Τούτων εις ακοάς ελθόντων του άρχοντος αρπάζεται ευθέως. Και παρασταθείσα, προετρέπετο θύειν, η, ειμή θύση, εις πορνείον απάγεσθαι. Η δε, έλεγε· Ούτε τοις θεοίς σου θύσω, ούτε περί του πορνεύσαι μέλει μοι. Θαρρώ γαρ τω Θεώ μου, ότι εκφεύξομαι αυτών, βοηθουμένη υπ’ αυτού. Ταύτα ακούσας ο παράνομος άρχων, εκάλει τον πορνοβοσκόν, και παρεδίδου την φερώνυμον Αγνήν, πομπεύειν, μετά ενδύματος ενός, εις ένδειξιν, προστάξας. Ως δε παρέστη εις το του σατανά εργαστήριον, και προσήει έκαστος εξυβρίσαι βουλόμενος, μηδενός κωλύοντος, αλλά μάλλον επιτρεπομένων πάντων, αδεώς και απερισκέπτως ταύτη προσέρχεσθαι, ευθύς απενάρκουν, και την επιθυμίαν ημβλύνοντο, και ως νεκροί διέκειντο. Τότε τις, οία φρονών μέγα, αλαζών, και τους εισιόντας ονειδίζων, ως τις θηλυμανής ίππος εισελθών, μετά πολλού του θράσους προσήγγισε τη Αγία παρθένω. Και παραχρήμα γέγονεν άπνους, και εις γην κατέπεσεν. Πλείστης δε ώρας διελθούσης εις των εκεί παρόντων ανεβόησε λέγων· Μεγάλη η πίστις των Χριστιανών. Εισελθόντων δε και των λοιπών· Μεγάλη η του Χριστού δύναμις· μια φωνή πάντες εβόησαν.

Ταύτα μαθών ο άρχων, παρέστησε την Αγίαν, ήγαγον δε και τον νεκρόν έμπροσθεν αυτού και φησί· Λέγε πονηρόν γύναιον, πως τον νεανίσκον απέκτεινας. Και η Αγία

έφη· Ότε εκέλευσας ενυβρισθήναί με, επαγομένης μου, συνηκολούθησέ μοι τις νεανίας λευχειμονών, και εισελθών, ίστατο παρ’ εμοί, ος και την των νέων επιθυμίαν

αμβλύνων διετέλει, και τον άνδρα τούτον, ον νεκρόν οράς, ύστερον προσελθόντα μετά αλαζονείας και θράσους, πριν άψασθαί μου, πριν ρίψαι φωνήν, τοιούτον ειργάσατο, οίον βλέπεις άρτι. Ο άρχων φησί· Και τις ούτος; Η Αγία είπεν· Ο Κύριος και Θεός μου απέστειλε τον Άγγελον Αυτού, ύβριν γενέσθαι κατ’ εμού κωλύονται.

Και ο άρχων· Ει τοίνυν βούλει ημάς πείσαι, ότι αλήθειαν λέγει, παρακάλεσον τον Θεόν σου και ανάστησον αυτόν. Τότε η Μάρτυς, τας χείρας εις ουρανόν άρασα, και προσευξαμένη, ανέστησε παραυτίκα τον νεκρόν. Και εξέστησαν άπαντας επί τω παραδόξω τούτω θαύματι. Και αυτός ο άρχων και πολλοί ανέκραξαν· Μεγάλη η δύναμις των Χριστιανών, και μέγας εν αληθεία, ο Θεός της ευγενεστάτης γυναικός.

Τινές δε των δυσσεβών και ακαθάρτων εβόησαν προς τον άρχοντα· Άρον αυτήν εκ μέσου, ότι δια μαγγανείας ποιεί, α δοκεί ποιείν εξαίρετα. Τότε πυρίκαυστον γενέσθαι

την Αγίαν προσέταξεν. Αναφθείσης δε μεγάλης φλογός, η Αγία, κατασφραγισαμένη εαυτήν, εισήλθε θαρσαλέως εν τω μέσω. Και την ευχήν επί στόματος έχουσα, ανέδραμε προς Κύριον, το σώμα καταλιπούσα. Μετά δε το καταπαύσαι την πυράν, φιλόχριστοί τινες, εν κρυπτώ λαβόντες το τίμιον αυτής λείψανον, εντίμως εκήδευσαν, δοξάζοντες τον Θεόν.

Τη αυτή ημέρα, οι Άγιοι Τέσσαρες Μάρτυρες, οι εν Τύρω, ξίφει τελειούνται.

Στερρών Αθλητών τεσσάρων φωνή μία· ημίν το θνήσκειν εκ ξίφους ευθυμία.

Τη αυτή ημέρα, Σύναξιν ετήσιον τελούμεν εις δόξαν και τιμήν της Υπερευλογημένης Δεσποίνης ημών Θεοτόκου και Αειπαρθένου Μαρίας, της επονομαζομένης «Παραμυθίας», ης η αγία και θαυματουργός Εικών εύρηται εν τη κατά τον Αγιώνυμον Άθω Ιερά Μονή του Βατοπαιδίου.

Παραμυθίαν παρέχει Θεοτόκε, παντί ευσεβεί η αγία Εικών σου.

Εν τοις πάλαι καιροίς, ήλθεν ποτέ τω Αγιωνύμω Όρει συμμορία πειρατών, επί σκοπώ, του εισελθείν εντός μιας των καλλιτέρων των του Αγίου Όρους Μονών, ήτοι τη του Βατοπαιδίου, εν ταις πρωϊναίς ώραις, καθ’ ας ειώθασιν ανοίγειν τας πύλας της Μονής, και ούτω τους μεν Μοναχούς να κατασφάξωσι, τον δε πλούτον της Μονής λεηλατήσωσιν.

Ελθόντες ουν οι πειραταί, απεβιβάσθησαν περί το εσπέρας τη ξηρά, και εκρύβησαν εις τους εγγύς της Μονής θάμνους. Αλλ ἡ κοινή έφορος παντός του Αγίου Όρους,

και ταχυτάτη βοήθεια, Υπεραγία Θεοτόκος Παρθένος, δεν παρεχώρησεν εκτελεσθήναι ο των αθέων βαρβάρων σκοπός· κατά γαρ την επιούσαν ημέραν, μετά την του όρθρου απόλυσιν, πάντων των αδελφών απελθόντων εν τοις εαυτών κελλίοις, ο της Μονής Ηγούμενος, παρέμεινεν εν τω ναώ, εξακολουθών τας ιδίας προσευχάς, ότε ακούει αίφνης φωνής εκ της Εικόνος της Θεομήτορος λεγούσης· Μη ανοίξητε σήμερον τας πύλας της Μονής, αλλ ἀναβάντες επί των τειχών, αποδιώξατε τους πειρατάς. Εκπλαγείς επί τω ακούσματι ο Ηγούμενος, ενητένισε τους οφθαλμούς αυτού επί της αγίας Εικόνος, εξ ης ηκούσθη η φωνή, και αμέσως φανερούται αυτώ εκπληκτικώτερον θέαμα· ορά ότι το της Θεοτόκου πρόσωπον εγένετο ζων, ωσαύτως και το του υπ αὐτῆς βασταζομένου βρέφους Ιησού· το δε προαιώνιον βρέφος, εκτείναν την εαυτού δεξιάν, και εκκαλύπτον δι αὐτῆς τα χείλη της θείας αυτού Μητρός, έστρεψε προς εαυτήν το θείον αυτού πρόσωπον και είπε· «Μη Μήτέρ μου, μη είπης αυτοίς τούτο, αλλά τιμωρηθήτωσαν ούτοι πρεπόντως». Αλλ ἡ Θεομήτωρ, επιμελουμένη, ίνα περικρατήση δια της εαυτής χειρός, την χείρα του Υιού και Θεού αυτής, και εκκλίνουσα δεξιόθεν εξ αυτού το εαυτής πρόσωπον, εξεφώνησεν αύθις τους αυτούς εκείνους λόγους· «Μη ανοίξητε σήμερον τας πύλας της Μονής κ.τ.λ.».

Συσχεθείς φόβω δια το φρικτόν τούτον θαυμάσιον ο Ηγούμενος, συνεκέντρωσε πάραυτα την Αδελφότητα και διηγήσατο αυτοίς τα συμβάντα, και τους προς αυτόν λόγους της Θεομήτορος, άμα και τους λόγους ους ο Κύριος ημών Ιησούς Χριστός απηύθυνεν αυτή. Παρατηρήσαντες δε πάντες εν εκπλήξει και θαυμασμώ είδον ότι το της Θεοτόκου πρόσωπον και το του Κυρίου Ιησού ως και άπασα η περιγραφή και ο σχηματισμός της Εικόνος εκείνης, έλαβον άλλον σχηματισμόν, όλως εναντίον της πρώτης αυτών θέας. Απέδωκαν δε εν πολλή ευγνωμοσύνη ευχαριστίαν και αίνον πάντες οι Μοναχοί τη Κυρία Θεοτόκω δια την σωτηριώδη πρόνοιαν και προστασίαν αυτής, δοξάσαντες εν ταπεινώσει τον δι αὐτῆς ελεούντα ημάς φιλάνθρωπον Σωτήρα και Κύριον. Είτα ανήλθον επί τα τείχη, και δια των εκείσε ευρισκομένων όπλων και

μέσων, απέκρουσαν την των πειρατών έφοδον.

Έκτοτε μέχρι του νυν, η θαυματουργός αύτη Εικών της Θεομήτορος τυγχάνει γνωστή υπό το όνομα Παραμυθία· ο δε σχηματισμός των προσώπων, της τε Θεοτόκου και

του Κυρίου, έμειναν ούτως, εν τη στάσει τη σχηματισθείση εν τη τρίτη εκφωνήσει τη υπό του Ηγουμένου ακουσθείση, ως εξής· Η θεία Μήτηρ εκκλίνουσα δεξιόθεν το πρόσωπον αυτής, εκ της εκτεινομένης δεξιάς του προαιωνίου αυτής βρέφους και Κυρίου, σπουδάζει απομακρύνας αυτήν εκ του στόματος αυτής, ως αν ελευθέρως γνωρίση τοις εκλεκτοίς αυτής δούλοις τον επικείμενον κίνδυνον.

Η θαυματουργός αύτη Εικών εύρηται εν τω Παρεκκλησίω της Θεοτόκου της «Παραμυθίας», επί του δεξιού τοίχου του χορού· και το μεν πρόσωπον της Αειπαρθένου Θεοτόκου, εκφράζει ιλαρότητα, συμπάθειαν και αγάπην, το δε βλέμμα πνέει επιείκειαν, πραότητα και ευσπλαγχνίαν· επί δε των χειλέων αυτής επαναπέπαυται μειδίαμα σεμνόν, προσφώνημα και παρηγορία, διο και προσφυώς κέκληται «Παραμυθία», ως παραμυθουμένη πάντας τους προσερχομένους αυτή.

Το δε πρόσωπον του προαιωνίου βρέφους και Θεού δεν είναι τοιούτον, αλλ εἶναι απειλητικόν, η κίνησις της οργής παρίσταται εν πάσαις ταις γραμμαίς αυτού, το δε βλέμμα πλήρες αυστηρότητος και αδυσωπήτου κρίσεως, τοσούτον ώστε δυνάμεθα ειπείν, ότι αι χαρακτηριστικαί αύται γραμμαί των θείων τούτων προσώπων, του τε προαιωνίου βρέφους, του Θεού και Κριτού των απάντων ζώντων τε και τεθνεώτων, και της μητρικής αγάπης της προστάτιδος και προστασίας πάντων των μετ’ αδιστάκτου πίστεως επιζητούντων την ουράνιον αυτής σκέπην Κυρίας ημών Θεοτόκου, τυγχάνουσι τη γραφίδι του ζωγράφου, δυνάμεθα ειπείν άληπτα, και ιδία αι

γραμμαί της όψεως του Σωτήρος ημών Χριστού.

Τη αυτή ημέρα, ο Όσιος Νεόφυτος, ο προσμονάριος της Μονής Βατοπεδίου, ο ακούσας της φωνής της Θεοτόκου, προελθούσης εκ του στόματος της αγίας Αυτής Εικόνος, εν ειρήνη τελειούται.

Ο Νεόφυτος Παρθένου πέλων φίλος, φωνήν ακούει της δε. Ω θαύμα ξένον!

Τη αυτή ημέρα, Μνήμη του Αγίου Μαξίμου του Γραικού. Φως μέγα ο Μάξιμος ενθέω λόγω, εν Ρωσσία έλαμψεν Χριστού εις δόξαν.

Ούτος ήκμασε τω ΙΣΤ’ αἰῶνι. Γεννηθείς εν Άρτη της Ηπείρου εκ γονέων ευσεβών τουπίκλην Τριβόλη, ανήχθη εν παιδεία και νουθεσία Κυρίου. Επιδοθείς εις εκμάθησιν της κρείττονος γνώσεως, εγένετο κάτοχος αμφιλαφούς σοφίας, μεταβάς προς τούτο εν τη Εσπερίω λήξει. Επανακάμψας, επόθησεν υπελθείν τον του Κυρίου ζυγόν. Και καταλαβών το Αγιώνυμον Άθω, εσκήνωσε εν τη εκείσε περιωνύμω του Βατοπεδίου Μονή, ένθα επί δεκαετίαν επεδόθη τη ασκήσει και τη των θείων μελέτη. Εν τη του Βατοπεδίου ιερά ασκούμενος Μονή, και τη μελέτη και προσευχή σχολάζων, πλείσταις αποστολαίς διέπρεψεν, υπείκων τη των Πατέρων εντολή, επ’ ωφελεία του πλησίον. Την γαρ Μακεδονίαν επεσκέψατο, και την Ήπειρον διέδραμε, και τας Ελληνίδας νήσους επήλθεν, αποστολικώ ζήλω πυρούμενος, και τους τη φοβερά και πικροτάτη δουλεία των της Άγαρ απογόνων στένοντας και μικρού δειν εκλίποντας, λόγοις παρηγορίας παρεμυθείτο και θάρρος και δύναμιν παρείχε. Και συνελόντι φάναι, τους πάντας εστήριζε και εβεβαίου τοις Ορθοδόξοις δόγμασιν εμμένειν απαρατρέπτως, και αποστρέφεσθαι την των Οθωμανών δυσσέβειαν και την των Λατίνων ερεσχελίαν και απόνοιαν και πλάνην. Αλλά και εν Αιγύπτω και Δακία ευαγγελικώς διέλαμψεν, ως μαρτυρείται, ως του Ευαγγελίου μυσταγωγός, και κήρυξ.

Κληθείς υπό του ηγεμόνος της Ρωσσίας Βασιλείου, μετέστη εκεί, υπακούσας τω θείω θελήματι, πλήρης πνευματικών καρπών, και παρέσχε μεγίστην ωφέλειαν δια του λόγου της χάριτος και της πανσόφου διδασκαλίας τη εκεί Εκκλησία και τω Ρωσικώ λαώ, συνεχομένω δεισιδαιμονίαις πλείσταις και ατόπω λατρεία και τύποις ακαίροις, ον και ωδήγησε προς την ευθείαν της ευσεβείας οδόν, αποκαθάρας και τας εκκλησιαστικάς δέλτους.

Πάντα γαρ ταύτα, θείω σθένει ρωννύμενος, πλείστοις κόποις και ταλαιπωρίαις και θλίψεσι διεξήγαγεν, αφορών προς τον της πίστεως αρχηγόν και τελειωτήν Ιησούν.

Φθονηθείς υπό ψευδαδέλφων, υπέστη διωγμούς και ταλαιπωρίας δεινάς, και δεσμά πικρά, και πολυχρόνιον σκοτεινήν εγκάθειρξιν, α μεγαλοψύχως ανδρειοτάτη καρδία

υπήνεγκε μαρτυρικοίς στίγμασι καλλωπισθείς. Και ούτως ανύσας τον της ευσεβείας μέγαν αγώνα απήλθε προς Κύριον, κοιμηθείς τον όσιον ύπνον τη ΚΑ Ἰανουαρίου του έτους αφνστ (1556) και αναδειχθείς μέγας φωτιστής των Ρώσσων, και θείος διδάσκαλος και ιερός οδηγός και φωταγωγός κλήρου και λαού προς την ακριβή και

αλάθητον Ορθόδοξον ημών πίστιν.

Τη αυτή ημέρα, Μνήμη του Αγίου Αναστασίου του Μάρτυρος, μαθητού του Οσίου Μαξίμου του Ομολογητού.

Τη αυτή ημέρα, Μνήμη του Αγίου Μάρτυρος Πατρόκλου.

Τη αυτή ημέρα, Μνήμη πάντων των Αγίων Μαρτύρων.

Τη αυτή ημέρα, Μνήμη του Οσίου Απολλωνίου του Αναχωρητού.

Τη αυτή ημέρα, Μνήμη των Αγίων Μαρτύρων Γαβριήλ, και Σιωνίου και των συν αυτών μαρτυρησάντων.

 Τη αυτή ημέρα, Μνήμη του Οσίου Τίμωνος, του ενοίκου της ερήμου, εν τω Ναδέγεβ της Ρωσσίας.

Ταις των σων Αγίων πρεσβείαις, Χριστέ ο Θεός, ελέησον και σώσον ημάς. Αμήν.

**Ωδή ζ’ . Παίδες Εβραίων**

Φούρνον ζωόκαυστον ποιήσας, ο παράνομος εν τούτω κατακλείει, εν ημέραις τρισίν, εφλέχθης δε ουδόλως, αναβοών Νεόφυτε· Ο Θεός ευλογητός ει.

Ήδετο ύμνος παραδόξως, ισταμένου σου φλογός εν μέσω μάκαρ· η γαρ δρόσος Θεού, ανέψυχέ σε Μάρτυς, αναβοώντα· Κύριε, ο Θεός ευλογητός ει.

Μέγιστον θαύμα καταπλήττον, πάσαν έννοιαν εν σοι το πεπραγμένον· το γαρ πυρ ουδαμώς, συμφλέξαν σε θεόφρον, διεκχυθέν κατέκαυσε, του πυρός τους κληρονόμους.

**Θεοτοκίον.**

Ώφθης Αγγέλων υπερτέρα, βουλής Άγγελον μεγάλης τετοκυία, Θεοτόκε αγνή, ω πάντες μελωδούμεν· Ευλογητός ει Κύριε, ο Θεός εις τους αιώνας.

**Ωδή η’ . Επταπλασίως κάμινον.**

Νέω Παμμάκαρ σώματι, και τελείω φρονήματι, την του αρχεκάκου, πονηρίαν ώλεσας, φυτόν ωραιότατον, αναβλαστήσαν εν ταις αυλαίς, του εξ Ιεσσαί, αναβλαστήσαντος

ρίζης· προς ον βοάς απαύστως· Ιερείς ανυμνείτε, λαός υπερυψούτε, εις πάντας τους αιώνας.

Εν τω σταδίω θήρές σε, Αθλοφόρε ηδέσθησαν, ώσπερ Δανιήλ, τον ιερόν το πρότερον· Χριστού γαρ σε έγνωσαν, των παθημάτων Μάρτυρα, ον ομολογών, τας ανηκέστους βασάνους, υπέμεινας κραυγάζων· Ιερείς ευλογείτε, λαός υπερυψούτε, Χριστόν εις τους αιώνας.

Ο εγνωκώς σε πρότερον, εν τω όρει Νεόφυτε, λέων παμμεγέθης, εν σταδίω όντι σοι, αχθείς επαφίεται, εις την τιμωρίαν Αθλητά· και αναγνωρίσας, προσεκύνει σοι φόβω, αιδοί συγκεκραμένος, και πηγάς κατανύξει, δακρύων ευαισθήτως, προχέων Θεομάκαρ.

**Θεοτοκίον**

Νέον Παιδίον τέτοκας, τον προ πάσης της κτίσεως, φύντα εκ Πατρός, ανερμηνεύτως Πάναγνε· αυτόν ουν ικέτευε, παλαιωθέντα πταίσμασι, νυν ανακαινίσαι, και βοώντά

με σώσαι· Οι Παίδες ευλογείτε, ιερείς ανυμνείτε, λαός υπερυψούτε, Χριστόν εις τους αιώνας.

**Ωδή θ’ . Έφριξε πάσα ακοή.**

Ίστασο οίά περ αμνός, προς σφαγήν εθελουσίως προκείμενος, τοις αναιρούσί σε, πικροίς διώκταις μάρτυς Νεόφυτε· και κεντηθείς σου την πλευράν λόγχη το μακάριον,

τέλος απήλειφας· Αθλοφόρε του Χριστού γενναιότατε.

Ως θύμα ως περικαλές, ιερείον ως σεπτόν καλλιέρημα, ώσπερ ανάθημα, ναού αγίου ως καθαρά προσφορά, ώσπερ στρουθίον εκλεκτόν, ως μόσχος πολύτιμος, ως, νέον

μάκαρ φυτόν, Παραδείσου, τω Θεώ προσενήνεξαι.

Σύμμορφος γέγονας παθών, του παθόντος δι’ ημάς αγαθότητι, και τη ισότητι, της λόγχης Μάρτυς όντως δεδόξασαι, και νυν οικείς τους ουρανούς, νίκης διαδήματι,

καλλωπιζόμενος, και χαράς αδιαδόχου πληρούμενος.

Η μνήμη η πλησιφαής, και πανένδοξος της σης εναθλήσεως, Μάρτυς ανέτειλεν, ηλίου πλέον περιαυγάζουσα, τας διανοίας των πιστών, εν η δυσωπούμέν σε, σκότους παντοίων παθών, και κινδύνων χαλεπών ημάς λύτρωσαι.

**Θεοτοκίον.**

Φέρουσα οίά περ λαβίς, τον ουράνιον Θεόνυμφε άνθρακα, τα φρυγανώδη μου, καρδίας πάθη και νυν κατάφλεξον· και της γεέννης του πυρός, λύτρωσαί με, δέομαι,

ίνα δοξάζω σε, την ελπίδα των πιστών Παναμώμητε.

**Εξαποστειλάριον. Τοις Μαθηταίς.**

Επιφανείς Νεόφυτε, ήγειρας παραδόξως, νεκράν την σε κυήσασαν, θαύμα μέγιστον δείξας, Χριστού θεράπων ως μέγας· ω και νυν στεφηφόρος, θεόφρον παριστάμενος,

μη ελλίπης πρεσβεύων, υπέρ των σε ανυμνούντων, άγιε και τελούντων, την φωτοφόρον μνήμην σου, Αθλοφόρε και Μάρτυς.

**Θεοτοκίον όμοιον.**

Το ξένον και απόρρητον, του αχράντου σου τόκου, θεοπρεπές μυστήριον, καταπλήττει Αγγέλους, και των βροτών τας χορείας, Μητροπάρθενε Κόρη· και γαρ Θεός εν μήτρα σου, σαρκωθείς ασυγχύτως, άνευ σποράς, ώφθης ο απρόσιτος προσιτός μοι, ενώσας με θεότητι, τη αυτού παραδόξως.

**Εις τον στίχον. Ήχος α’ . Των ουρανίων ταγμάτων.**

Δεύτε πιστοί συνελθόντες ανευφημήσωμεν, τον της Νικαίας γόνος, φυτόν του Παραδείσου, Νεόφυτον τον θείον και θαυμαστόν, τον της πλάνης πατήσαντα, και εναθλήσας γενναίως υπέρ Χριστού, ικετεύων του σωθήναι ημάς.

Λελαμπρυσμένος τη θεία αίγλη του Πνεύματος, φωτίζει τους εν σκότει, πλανωμένους ανθρώπους, παντοίας τας βασάνους υπέστη στερρώς, ο γενναίος Νεόφυτος, και τους στεφάνους εδέξω παρά Χριστού, ικετεύων του σωθήναι ημάς.

Νεόν φυτόν καρποφόρον άνθος πανεύοσμον, εν μέσω Παραδείσου, εφυτεύθης παμμάκαρ, απέδωκας θυσίαν καρπούς προς Θεόν, αικισμούς των αγώνων σου, και εναθλήσας νομίμως υπέρ Χριστού, ικετεύων του σωθήναι ημάς.

Εκ νεαράς ηλικίας Χριστόν ηγάπησας, αθλητικούς αγώνας, υπομείνας γενναίως, εξήνθησας θεόφρον καρπούς θεϊκούς, τω Θεώ ευηρέστησας, και συν Αγγέλοις χορεύεις εν Ουρανοίς, Μάρτυς ένδοξε Νεόφυτε.

**Δόξα. Ήχος πλ. δ’ .**

Ως ήλιος ανέτειλε η μνήμη σου σήμερον Αθλοφόρε Νεόφυτε, την κτίσιν φωτίζουσα, και των πιστών τας καρδίας ευφραίνουσα. Τις λαλήσει τας αριστείας; η τις εξαριθμήσειτων αγώνων σου τα πλήθει; Πολλά και υπέρ φύσιν μαρτύρια υπέμεινας, υπέρ Χριστού του Θεού· πλείονα δε τα βραβεία ασυγκρίτως εκομίσω, εκ της παντοδυνάμουτου Σωτήρος Χριστού δεξιάς· των θαυμάτων είληφας την θείαν χάριν, εκ πέτρας έβλυσας ύδωρ, την μητέραν σου νεκράν, ως εξ ύπνου αναστήσας· αγρίους θήραςυπέταξας, και παρ’ Αγγέλου δεξάμενος, τον τρισάγιον ύμνον. Δια γαρ μαρτυρίου ευλόγησέ σε ο Θεός, μαρτυρών το καύχημα. Παρρησίαν έχων προς Θεόν, ον ικέτευε, ελεηθήναι τας ψυχάς ημών.

**Και νυν. Θεοτοκίον.**

Δέσποινα πρόσδεξαι τας δεήσεις των δούλων Σου, και λύτρωσαι ημάς, από πάσης ανάγκης και θλίψεως.

Δοξολογία Μεγάλη και Απόλυσις.

**ΕΙΣ ΤΗΝ ΛΕΙΤΟΥΡΓΙΑΝ**

Τα τυπικά, και εκ του κανόνος του Αγίου η γ’ καὶ στ’ ᾠδή.

**Απόστολον και Ευαγγέλιον, ζήτει του Αγίου Γεωργίου.**

**Μεγαλυνάριον.**

Δεύτε ευφημήσωμεν οι πιστοί, τον στεφανηφόρον υπερθαύμαστον Αθλητήν, τον από Νικαίας, της πίστεως προστάτην, Νεόφυτον τον θείον πάντες τιμήσωμεν.

Νεκτάριος Μαμαλούγκος, www.nektarios.gr)

**Βίος.**

Ο Άγιος Νεόφυτος γεννήθηκε στη Νίκαια της Βιθυνίας από γονείς ευσεβείς, τον Θεόδωρο και τη Φλωρεντία, επί βασιλέως Διοκλητιανού (284-304 μ. Χ.). Σε νεαρή ηλικία, κατέφυγε στον Όλυμπο και ζούσε ασκητικά μέσα σε μια σπηλιά. Από τον Όλυμπο επανήλθε στη Νίκαια, όπου επισκέφθηκε τους γονείς του, και κατόπιν πάλι επέστρεψε στον Όλυμπο. Η ζωή του υπήρξε πολύ πνευματική. Εκείνο τον καιρό όμως, οι διώκτες του Χριστιανισμού Διοκλητιανός και Μαξιμιανός, έστειλαν στην επαρχία της Βιθυνίας έναν θηριώδη άρχοντα, τον Μάξιμο. Αυτός κομμάτιαζε τους χριστιανούς με τον πιο απάνθρωπο τρόπο. Τότε άγγελος Κυρίου εμφανίστηκε στον Νεόφυτο (που ήταν μόλις 15 ετών) και του είπε να πάει στη Νίκαια για να μαρτυρήσει. Έτσι ώστε με τον τρόπο αυτό να ενισχύσει ψυχικά τους χριστιανούς. Πράγματι, ο Νεόφυτος παρουσιάστηκε στον Μάξιμο (290 μ. Χ.) και με πρωτοφανές θάρρος τον ήλεγξε. Τότε ο άγριος άρχοντας διέταξε και τον έδειραν σκληρά. Κατόπιν τον έριξαν μέσα σε καζάνι με βραστό νερό, έπειτα στα θηρία και στο τέλος τον σκότωσαν με ξίφος. Το μαρτύριό του, όμως, εμψύχωσε σε μεγάλο βαθμό τους χριστιανούς του τόπου εκείνου.